Exqrch/javanese-Komodo-pixelgpt huggingface dataset:
Risma uga kacatet minangka wong wadon kapisan sing dipilih langsung dadi wali kutha liwat pemilihan kepala dhaèrah sadawané sejarah demokrasi Indonesia ing jaman réformasi lan dadi kepala dhaèrah kapisan ing Indonésia sing bola-bali kalebu dhaptar pimpinan paling apik sadunya
Kanthi pemilihan langsung, Risma ngganti Bambang Dwi Hartono sing bakalé dadi wakilé
Gandèngan Risma-Bambang menang ing pilkada Surabaya 2010 kanthi cacah suwara nganti 358.187 suwara utawa 38,53 persen daka cacahé suwara total
Gandèngan iki dilanthik ing tanggal 28 Sèptèmber 2010 karo Gubernur Jawa Timur, Soekarwo, ing sidang paripurna DPRD Kutha Surabaya
Nanging ing satengahing jabatan, Bambang D
mundur saka wakil wali kutha tanggal 14 Juni 2013 amarga melu dadi calon Gubernur Jawa Timur ing pilkada Jawa Timur 2013
Sawisé kuwi, Risma direwangi karo Whisnu Sakti Buana, minangka wakil wali kutha Surabaya ing sidang paripurna DPRD Kota Surabaya tanggal 8 Novèmber 2013 lan dilanthik tanggal 24 Januari 2014
Sadurungé dadi wali kutha, Risma njabat Kepala Dinas Kebersihan dan Pertamanan (DKP) Kutha Surabaya lan Kepala Badan Perencanaan Kota Surabaya (Bappeko) nganti taun 2010
Risma ngawiti pagawéyané minangka pegawe negeri sipil (PNS) Kutha Surabaya awit taun 1990-an
Tanggal 14 Sèptèmber 2018 ing Kongres UCLG-ASPAC 2018 (Kumpulan Pamarèntah Kutha lah Dhaèrah sak Asia Pasifik) ing Surabaya, Tri Rismaharini kapilih minangka Presiden UCLG-ASPAC kanggo taun 2018-2020 nggantèni Gubernur Provinsi Jeju, Korea Selatan, Won Hee-ryong
Tri Rismaharini dilanthik Presiden Joko Widodo dadi Menteri Sosial tanggal 23 Dhesèmber 2020
Dhèwèké nggantèni Juliari Batubara sing katuduh korupsi bantuan sosial (bansos) COVID-19
Tri Rismaharini yaiku anak katelu saka lima saduluran saka bebojoan Mochammad Chuzaini dan Siti Mudjiatun
Risma dilairake ing Kediri, Jawa Timur ing tanggal 20 Novèmber 1961
Cilikané luwih akéh ing Kediri
Ing umur welasan, dhèwèké sakaluwarga kudu pindah nang Surabaya
Tri Rismaharini omah-omah karo Djoko Saptoadji lan diparingi 2 putra, yaiku Fuad Bernardi lan Tantri Gunarni
Risma uga isih nduwéni prénah dulur karo Menteri Pendidikan dan Kebudayaan ing Kabinet Indonesia Bersatu II, Mohammad Nuh saka bapaké
Riwayat pendhidhikané diwiwiti saka sekolah dhasar nagari ing Kabupatèn Kediri pungkas taun 1973
Lajeng nerusake ing sekolah lanjutan kaping pisan nagari 10 Surabaya lan sekolah lanjutan kaping ndhuwur nagari 5 Surabaya.
Risma lajeng nerusake kuliyah ing Institut Sepuluh Novèmber Surabaya ing jurusan Arsitektur
Piyambake lajeng nerusaken S2 ing kampus ingkang sami nanging ing jurusan Manajemen Pembangunan
Liyane sekolah ing pendhidhikan formal piyambake nggih mundhut pendhidhikan nonformal kayata pelatihan lan kursus
Ngagem gelar dados walikota piyambake lampahi saking dalan karir inggih punika:
Bonggolan Bonggolan punika panganan khas saking Kabupatèn Gresik, Jawa Wétan
Bonggolan punika wujudé lonjong rasané gurih lan kenyal
wernane bonggolan saged putih lan saged warna jingga
racaké yèn warna putih rasané namung gurih, yèn wernane jingga rasané rodo pedhes
Olahan Bonggolan punika saking campuran glepung tapioka, glepung terigu, iwak tengiri (saged saka iwak liyané)lan bawang putih
Sak kabehane dicampur lan diuleni ingkang rata
Sak marine punika adonane di buntel nganggé godhong gèdhang lan diwangun lonjong
Bonggolan luwih énak nalika digoreng ugi didahar karo Sambel petis
Biasane Regane Bonggolan ten Gresik punika wiwitan kaleh èwu kantos pitung èwu
Bonggolan ugi saged diiris-iris tipis lan dipepe nganti garing supaya dados kerupuk.
Arondisemen Sepisanan Lyon Arondisemen Sepisanan Lyon ya iku salah siji saka sangang arondisemen ing kutha Lyon
Arondisemen iki mapan ing ngisore bukit La Croix-Rousse, sisih lor distrik Presqu'île kang kadhapur déning rong kali ing Lyon, Saône lan Rhone
Arondisemen Sepisanan Lyon dikukuhaké ing tanggal 24 Maret 1852, kang uga minangka tanggal panetepan limang arondisemen sepisanan ing Perancis
Zona iki diliwati jalur metro A lan C Géografi
Arondisemen iki minangka kang paling cilik saka kabèh arondisemen ing Lyon
Ana patang distrik ing Arondisemen Sepisanan Lyon: Fasilitas umum lan pelayanan
Balai kutha dikelola déning Nathalie Perrin-Gilbert (Partai Sosialis) wiwit taun 2001.
Prasasti Tryambaka Lingga Prasasti Tryambaka Lingga ya iku prasasti andhésit sing ditemu ing Situs Ratu Baka taun 1935
Prasasti iki isi 12 larik carita bab pangadeging Tryambaka Lingga déning Kumbhaja, lan mula dijenengi Prasasti Tryambaka Lingga
Basa lan aksara sing dianggo ya iku basa Sangsekerta lan aksara Jawa Kuna
Candra sengkalané taun 778 S utawa udakara taun 856 M
Saka yeyasané, prasasti iki dawané 58 cm lan ambané 49 cm
Prasasti iki disimpen ing "Balai Pelestarian Cagar Budaya Yogyakarta" mawa régistrasi BG 533.
Profésional Profésional punika tembung ingkang asalipun saking tembung 'profesi', ateges kangsèn kanggé nglampahi jejibahan padamelan kanthi ajeg utawi permanèn
Nalika tiyang gadhah padamelan, kanthi padamelan punika dilampahi ingkang gadhah "kabisan kang dhuwur lan nyedhakake marang teguh kang aji moral kang nujuake" kanggé nglampahi padamelan, tiyang punika saged dipunwastani 'profésional'
Surasa ing inggil katandhesaken mawi surasa ingkang dipuntembungaken déning Miturut Oerip S
Poerwopoespito manawi profésional punika sikep "marang ningkataken pagawean"
Miturut Hary Suwanda, profésional punika tiyang ingkang ahli ing babaganipun lan ngandelaken kasagedanipun kanggé pangupa jiwa saben dintenipun
Miturut Kusnanto, profésional punika tiyang ingkang gadhah kompetènsi ing salah satunggal padamelan
Miturut Lisa Anggraeny, profésional punika salah satunggal ingkang dipunbetahaken déning tiyang ingkang ngemban jejibahan padamelan supados damelanipun optimal
Profésional ugi diartosaken jejuluk kanggé tiyang kang nawarke jasa utawi layanan kang sesuai kalih protokol lan peraturan ing jero babagan kang dilakoni lan nampi gaji minangka upah saka jasané
Contohe ing jeroolahraga ana olahragawan profésional kang mangrupa kewalikan saka olahragawan amatir kang boten partisipasi ing jero turnamen/kompetisi dhedhasar pandamelan arta
Profésional gegandhengan kaliyan padamelan ugi kaahlian.
Curug Krecekan Denu Curug Krecekan Denu punika bènten kaliyan Curug lintunipun
Amargi kasusun kanthi wonten undhak-udhakanipun
Curug Krecekan Denu wonten ing Désa Kepel, Grape Medhiun
sekawan kilo saking Grape.
Curug Krecekan Denu punika nembé bipun bikak kanggé umum ing taun 2010
Curug Krecekan Denu niki panggènanipun celak kaliyan kalurahan Pakunden Kacamatan Ponorogo Kabupatèn, Trenggalèk, Dukuh Sambi..
Cacah jiwa Cacah jiwa utawa populasi ya iku cacahing sakèhing organisme nunggal jinis utawa spésies sing dumunung ana ing laladan bumi tinamtu lan bisa kawin-kinawin
Sajeroning ékologi, cacah jiwa spésies tinamtu sing dumumung ana ing sawenèh laladan diétung sarana indhèks Lincoln
Laladan sing dipilih kanggo ngétung cacah jiwa lanang-wadoné dititèni minangka laladan kanthi kamungkinan "kawin-kinawin antara" pasangan-pasangan nunggal laladan
Kamungkinan "kawin-kinawin antara" iku luwih gedhé tinimbang kamungkinan "kawin-kinawin nyabrang", karo sing dunung ana ing laladan liya
Normalé, kawin-kinawin luwih lumrah kalakon nunggal laladan tinimbang nyabrang laladan
Sajeroning sosiologi, cacah jiwa ateges sakumpulan manungsa
Dhémograpi ya iku widya sosial sing kudu nitèni cacah jiwa manungsa sarana paétungan.
Banua Banua ya iku siji teritorial/kawasan kang dumadi saka gabungan sapérangan kampung kang ana ing Kalimantan Selatan ing mangsa Kesultanan Banjar lan mangsa kolonial Hindia Belanda
Ing saben banua ana siji sistem kemasyarakatan kang sinebut Sasangga Banua
Sawijining "banua" dibawahi siji "Damang"
Gabungan "banua" (onderdistrik) mbentuk siji distrik kang sinebut "lalawangan" utawa"katamanggungan" (tlatah kang kabawah siji Tumenggung/Tamanggung) Istilah Banua serumpun karo istilah basa Tahiti: fenua, basa Maori: whenua, basa Rarotonga: enua, basa Hawai: honua, basa Fiji: vanua
Sawijining Banua setara karo siji kecamatan/onderdistrik
Banua kadhang mung setara karo siji mukim ing Acèh
Tuladhané ing Distrik Benua Empat kapérang saka 4 banua ya iku Benua
Istilah Benua ya iku sebutan kanggo dhaerah sajeroning basa-basa dhaerah ing Kalimantan
Kadhang "benua" diucapake banua sajeroning Basa Banjar utawa benuo sajeroning basa Pasir-Lawangan utawa sajronong basa utawa dhialèk tartemtu ing Kalimantan
Tembung benua iki isih seumpun karo tembung "wanua", "wanwa" utawa "wano" sajeroning basa Jawa Kuna kang tegesé kaya déné désa
Tembung "benua" miturut wong Dayak Benuaq-kelompok Lewangan-Luangan-Lawangan, "benua" duwé teges amba "siji nagara", duwé teges ciyuk kampung gedhé kaya ta désa, dhene kampung kanthi omah tunggal kaya ta lamin sinebut "lou"
Banua lan Tanah Badatu/Tanah Pelungguh
Banua-banua diandumake marang anak-anaké Sultan lan pejabat birokrasi kraton
Tuladhané: Tabel Distribusi Tanah Lungguh ing Mangsa Sultan Adam
Siklon Ita Siklon Ita iku salah sawijining siklon tropis sing ndharat ing pérangan wétan Queensland, Australia
Siklon iki uga ndharat ing tlatah Australia lan Niu Selan iku ing taun 2014
Siklon Ita iku sampun nerjang praja Queensland, New South Wales, lan Autralia Lor
Wiwitané siklon iki wujud siklon kategori 3 sing sampun gedhé kahanané, uga ana miwiti mangsa 5 April nganti mangsa 11 April taun 2014 .
Pratélaning prasasti Yogyakarta Ing laladan Yogyakarta akèh ditemu prasasti saka mangsa Jawa Kuna
Saka limang wewengkon ing Yogyakarta, prasasti padha tinemu ing wewengkon Sléman, Bantul, Kulon Praga, lan Gunungkidul
Prasasti-prasasti temon iku digawé saka manéka abahan: watu andhésit, watu putih, tembaga, prunggu, lan emas
Sing abahan watu racaké tatahan; lingga éwoning iki
Sing abahan saliyané watu, lumrahé wujud lèmpèngan, masiya uga ana sing wujud reca lan énthong
Prasasti-prasasti iki akèh-akèhé minangka klumpukaning Balai Pelestarian Cagar Budaya Yogyakarta (BPCB Yogyakarta) sing disinggah ana ing manéka papan kaya ta: Musiyum Taman Wisata Candhi Prambanan, Musiyum Sana Budaya, lan Gedhong BPCB Yogyakarta dhéwé
Sawenèh prasasti asal Yogyakarta ana sing klumpukaning Musiyum Nasional ing Jakarta, samono uga ana sing klumpukaning Institut Kern ing Universitas Leiden, Walanda
Australia Lor Australia Lor iku salah sawijining praja ing nagara Australia
Nagara pérangan iki uga gadhah kutha gedhé kaya ta Darwin ana ing sisih paling lor
Darwin, cacah pandhuduké iku ana 93 èwu jiwa, uga dadi kutha gedhé dhéwé ing sisih lor
Australia iku ngemot tataran papréntahan télu undhakan, ya iku pamarintah fédheral Australia, pamarintah enem praja lan teritorial, uga ana 700 pamarintah tlatah
Praja iki ya nampa budaya-budaya manèka warna saka nagara liya, kaya ta akulturasi budaya Indonésia lan Austronésia
Ana manéka warna bab olahraga ing tlatah iki, salah sawijiné kaya ta bal-balan.
Pirantine basa Pirantine Basa
Piranti basa iku gadhah arti babagan omong-omongan nganggo basa verbal kang duwé sistem jenengè basa
Mula saka kui, basa duwé lakon kang wigati sajeroning omong-omongan verbal
Mulyana (2007) uga maparno yèn basa iku dadi piranti simbol, kanthi aturan kanggo milah-milih simbol-simbol iku mau kang digawè ing sajeroning warga masarakat utawa komunitas
Basa verbal iku sarana kanggo nyuarakno pikiran, perasaan lan maksudé wong
[Ilmu Komunikasi Suatu Pengantar] Sawisé aku maparno babagan apa iku basa, basa uga duwé kagunaan ing uripé manungsa kaya kang dibèbèrno déning Barker (1984), manawa basa iku duwé telung prakara wigati ya iku gawé mènèhi jeneng, omong-omongan uga mènèhi wara-wara
Tanpa basa, manungsa ora bakal bisa nekakna obyek lan panggon kanggo dirujuk ing omong-omongan
Sadurungé omong-omongan, manungsa kudu nggawé basa uga ngolah basa.[Communication] Pinel (1998) njlèntrèhna manawa nggawé uga ngolah basa iku ana ing panggon Wernicke lan Broca
Loro-lorone duwé kagunaan kang béda
Broca iku gunané kanggo nggawé basa, yèn Wernicke iku kanggo ngolah basa
Nanging, ora kabèh basa bisa diasilno lan diolah kanthi sampurna, amarga ana gangguan kang diarani Agrammatism, Agrammatism, Aphasia
Anomia iku ora bisa ngarani barang utawa obyèk, gangguan kapindho ya iku Agrammatism ya iku ngerti jenengé nanging ora bisa nyusun tembung kang bener, lan gangguan kang mburi dhéwé ya iku Aphasia artiné manungsa bisa ngerti basa nanging ora bisa nggawé basa.[A Colourful Introduction To The Anatomy Of The Human Brain] Gumperz (1982, Bab 2) njlèntrèhna yèn anggon ngomong basa iku bisa nggawé paralingua
ngomong basa iku bisa nggawé paralingua lan tata basa kang bédha manungsa siji lan sijiné
Contoné paralingua iku kaya ta logat anggoné ngomong
Yèn tata basa iku tata basa kang digawé manungsa
Basa kutha malang iki nduwéni khas utawa nylenèh saka basa-basa daerah liyané
Amarga saka logat uga anggoné ngomong kudu pinter molak-malik tembung
Mula saka kui, basa malang kondhang lan disenengi bocah enom-enom.[Language Social Identity] Nambah ngèlmu ngenani basa Kutha Malang ya iku arané Speech Accommodation Theory kang dipaparno déning (Michael uga Vaughan ing 2011) Speech Accommodation Theory ya iku cara kanggo milah-milih logat uga tata basa kanthi nimbang sapa kang diajak ngomong
Masio basa malang wus diwolak-walik nanging ora ngurangi keaslian basané, malah ngetarakno yèn iku basa khas kutha Malang kang mau basa walikan.[Social Psychology]
Uklam-uklam tahes a kèr? Yèn diwalik dadi lumaku-lumaku séhat a rèk? Iku mau salah sijiné basa walikan kang dadi Basa khas é kutha Malang
Basa Walikan iki dudu babagan kang anyar manèh, amarga wus akèh wong kang nggunakaké basa Walikan masio dudu wong Malang
Basa walikan iku ora mung nylenèh lan kréatif, nanging bisa nggawé wong cerdas amarga kudu mikir rikat sadurungé mangsuli apa kang diomongné musuh wicarané
Amarga kréatif iku mau, akèh wong kang demen ngomong nggunakaké basa walikan.
Kulawarga basa Filipina Sajeroning linguistik, kulawarga basa Filipina ya iku golonganing basa kang diusulaké Robert Blust nalika taun 1991
Usulané mratélakaké manawa basa-basa kang kapernah ing Filipina lan Sulawesi bang lor—kajaba basa Sama–Bajo (basaning "para nglembaraning sagara") lan sawenèh basa ing Palawan—padha nunggal kulawarga turunan saka trah basa Austronésia
Masiya laladan Filipina cedhak teleng pasebaraning wong Austronésia, ya iku Pulo Formosa, kaanan warna basa ing kana mung sithik saka udakara 150 basa Filipina kang ana
Iki nuduhaké yèn warna basa kang ana sadurungé nuli ora lestari mentas sumebaring nènèk moyaning para nutur basa-basa Filipina modhèren
Kulawarga basa Filipina minangka kulawarga basa tan-Formosa kang tuwa dhéwé sajeroning trah basa Austronésia
Sawenèh basa isih nguri-uri uni pepet saka basa proto-Austronésia lan purwakanthi uni d–r, kang padha ora lestari ana ing basa-basa Sunda–Sulawesi.
Sungapan Sungapan utawa éstuari ya iku angga tirta payo ing pasisir kang saparoné kinubengan dharatan
Angga tirta iki minangka sarananing ilèn kali menyang sagara
Sungapan minangka laladan pangantara kubengan kali lan kubengan sagara
Laladan iki kena pangaribawaning sagara kaya ta—pasang, alun, lan arus banyu asin—sarta pangaribawaning kali—kaya ta ilèn banyu tawar lan waled
Lebuning ilèn banyu sagara lan banyu tawar iki njalari dhuwuré tataran nutrièn ana ing kolom banyuné lan waledé
Mula, sungapan ingaran habitat alam produktif dhéwé ing donya
Akèh-akèhé sungapan kang ana saiki dumadi kala mangsa Holosèn
Kala samono, lebak-lebak kang kali-kaliné kagongsoran utawa kagerusan ès kena banjir lumantar munggahing tataran banyu sagara udakara 10.000–12.000 taun kapungkur
Sungapan racaké digolongaké dhedhasar ciri géomorpologiné utawa pola sirkulasi banyuné
Sungapan bisa akèh dasanamané, kaya ta lempongan, palabuhan, laguna, légokan, utawa sagara anakan
Sanajan mangkono, sawenèh angga tirta iku ora mèmper pancasané sungapan kang kawedhar ing ndhuwur lan malah banyu asin blas
Akèh-akèhé pasisiring sungapan minangka laladan-laladan kanthi cacah jiwa kang padhet, ya iku udakara 60% cacah jiwaning sadonya urip ing sadawaning sungapan lan pasisiré
Pituwasé, akèh sungapan kena dhegradasi lumantar pirang-pirang jalaran, kalebu pamenebing gongsoran lemah awit panggunduling alas, kaladuking panyenggut, lan pandon tetanèn kang ala; kaladuking pamancing; panggaringing lan pambanyuning jombor; étropikasi jalaran kaluwihan nutrièn asal saka jemberan lan regedan kéwan; polutan kalebu métal abot, bipénil poliklorinasi, radhionuklid lan hidrokarbon asal saka lebuning jemberan; lan pananggul utawa pambendung minangka pangendhali banjir utawa pangalih banyu.
The Jungle Book (filem 2016) The Jungle Book kuwi sawijining filem pangulandaran utawa petualangan kang digawé kanthi tetambahan animasi komputer kang disutradarai déning Jon Favreau saka naskahe Justin Marks lan digawé déning Walt Disney Pictures
Saka karya caritane Rudyard Kipling, filem iki digawé dadi wujud gawéan anyar wujud gabungan saka aksi temenan lan gabungan animasi CGI saka fileme Walt Disney taun 1967 kanthi jeneng padha
Film iki kalebu filem adhaptasi katelu kang memper karo filem taun 1967 lan 1994 kanthi jeneng kang pada uga
Bintang filem kang main ana "filem The Jungle Book" iki ya iku Neel Sethi kang dadi Mowgli, bocah lanang tanpa wong tuwa kang diopeni déning kéwan-kéwan, lan ngadhepi pangulandaran amungsuh Shere Khan, lan uga nampilake pangisining suwara déning Bill Murray, Ben Kingsley, Idris Elba, Lupita Nyong'o, Scarlett Johansson, Giancarlo Esposito, lan Christopher Walken.
Andhésit Andhésit ya iku watu beku éktrusif saha watu gunung geni kanthi kandhutan madya mawa pangawak apanitik tekan propiritik
Tegesé, watu iki ajinis madya antaraning basal dan dhésit, lan ngandhut 57 tekan 63% silikon dhioksidha (SiO2) kaya sing kapacak ing dhiagram TAS
Klumpukan mineralé racaké kebak plagioklas sarta proksèna lan/utawa horenbléndha
Wiyahé, magnètit, jirkon, apatit, ilmènit, biotit, lan garnèt minangka mineral èloné
Pèlsepar alkali kala-kala ana nanging cacah sithik
Pundhungan pèlsepar-kwarsa sajeroning watu andhèsit lan watu gunung geni liyané ana kapacak ing dhiagram QAPF.
XHamster xHamster ya iku situs panduman vidhéo pornografi lahanan sing kantor gedhéné ana ing Houston, Texas, AS
Rikala Novèmber 2015, situs iki ana ing urutan 72 miturut Alexa
Rikala April 2016, situs iki menggak aksèsé para nganggo sing alamat IP-né saka Carolina Lor minangka protès tumraping pamaréntah kono sing nglarang pangabsahing paugeran bab pangayoming wong LGBT ing wewengkon kono
Paniti aran Conrad Longmore mratélakaké manawa pariwara (iklan) sing kapacak ing situs iki ngandhut program srabèdan sing bakal masang tanpa idin barkas-barkas sing ndrawasi menyang mesin-mesiné para nganggo
Longmore mratélakaké marang BBC manawa rong situs kondhang – XHamster lan Pornhub – ngandhut bebaya sing gedhé dhéwé.
Amber Heard Amber Laura Heard (lair 22 April 1986) ya iku juru maraga Amérika
Gebyagané ing laladan filem ya iku nalika maraga ing filem drama ulah raga "Friday Night Lights" minangka Billy Bob Thornton
Mentas dadi juru maraga cilik ing "North Country" lan "Alpha Dog", Heard lekas dadi lakon ing "All the Boys Love Mandy Lane" lan muncul ing gelaran télépisi The CW, "Hidden Palms".
Layang Panama Layang Panama ya iku klumpukan layang wadi cacah 11,5 yuta sing digawé firma lan panyawisan jasa kongsi saka Panama, Mossack Fonseca
Layang iku isi rerincèn bab kongsi mancanagara cacah 214.000 punjul, kalebu rerincèn jatidhiri sing nyekel andhil sarta sing mimpin
Layang iku macak jeneng lelurah limang nagara — Argèntina, Islandhia, Arab Saudi, Ukraina, lan Uni Émirat Arab — sarta panggedhéning pamaréntah, sanak kadang, lan mitra pangareping pamaréntah 40 nagara liyané, kalebu Brasil, Cina, Perancis, Indhia, Malaysia, Mèksiko, Malta, Pakistan, Ruslan, Aprika Kidul, Spanyol, Suriah, lan Britania Raya
Éwadéné, Amérikah Sarékat ora ana awit sawenèh prajané wis kawentar ingaran swarganing pajeg, kaya ta Delaware, Nevada, dan Kapuloan Virgin.
Miguel de Cervantes Miguel de Cervantes[b], (]; 29 Sèptèmber 1547 (pangira-ira) – 22 April 1616), ya iku wong sing misuwur ajejuluk juru nulis gedhé ing laladan basa Spanyol lan juru roman pinunjul ing donya
Karya gedhéné, "Don Quixote", ingaran roman Éropah modhèren wiwitan
Roman iki minangka karya klasiking sastra Kulonan lan diajèni dadi salah siji karya tulis paling apik sing tau ana
Pangaribawané tumrap basa Spanyol gedhé banget mula basa Spanyol kerep karan "la lengua de Cervantes" ("basaning Cervantes")
Dhèwèké uga dijuluki "El Príncipe de los Ingenios" ("Pangéraning Budi").
Fan (pilem) Fan ya iku filem mrindingi Indhia taun 2016 sing diarah déning Maneesh Sharma lan dilakoni Shah Rukh Khan
Filem iki digawé déning Aditya Chopra sangisoré panji Yash Raj Films mawa carita ngenani wong sutresna sing obsèsip marang bintangé, sing mèmper dhèwèké
Album aluran swara lan musik asli, urut, diripta déning Vishal–Shekhar lan Andrea Guerra
Filem iki dibabar surya 15 April 2016.
Pantom Heilbronn Pantom Heilbronn, uga asring ingaran "Wadon Tanpa Rupa", ya iku pamati rumanté wadon sing durung kawruhan jatidhiriné
Juru pati iki kasil pangira-ira saka sawenèh tandha yekti DNA sing ditemu ana ing papan pialan ing Ostenrik, Prancis, lan Jerman kawit 1993 tekan 2009
Enem rajapati kadadèn, kalebu patiné opsir pulisi Michèle Kiesewetter ing Heilbronn, Jerman kala surya 25 April 2007
Gegathukan siji-sijiné antara piala-piala sing ana ya iku DNA
Tekan Maret 2009, tandha yekti wis kakumpul saka 40 papan pialaning kadadèn rajapati nganti pamaling
Kala pungkasaning Maret 2009, juru panylidhik mbiwara manawa sing ingaran "Pantom" iku satemené ora ana, déné DNA sing ditemu ana ing papan-papan pialan wis ana ndhisikan ing korok kapas sarana nglumpukaké pralampita DNA
Kadadèn iki digawé carita fiksi ing épisodhe "Dead Reckoning" (Étungan Mati) saka "CSI: NY" mangsa angka 6["citation needed"] lan épisodhe "Death Has No Dominion" (Pati Ora Ndarbèni Laladan) saka "Silent Witness mangsa angka 15."
Doris Roberts Doris Roberts (lair mawa jeneng Doris May Green; 4 Nopèmber 1925 – 17 April 2016) ya iku paraga wadon Amérika
Dhèwèké nampa limang Bebungah Emmy lan sabebungah Screen Actors Guild ing sajeroning mangsa kariré ing pamaragan sing lekas kala taun 1951
Dhèwèké bokmanawa kondhang minangka lakon ibuning Raymond Barone, Marie Barone, ana ing kumidhi "Everybody Loves Raymond", sing siyar taun 1996–2005
Roberts dilairaké ing St
Ibuné, Ann Meltzer, nganak-anakaké Roberts ing The Bronx, New York sarana diréwangi wong tuwané awit ditinggal minggat swaminé Larry
Bapak kuwaloning Roberts, sing jeneng panceré dadi pérangan jenengé, ya iku Chester H
Chester lan ibuning Roberts nglakokaké Bebadan Z.L
Rosenfield, ya iku jasa boganing panyawisan sténograpi tumrap juru ngarang sandiwara lan juru paraga
Roberts iku wong Yahudi lan kulawargané asal Ruslan.
Harry Aveling Harry Aveling ya iku salah siji pangalihbasa kang prodhuktip ngalihbasakaké karya-karya sastra Indonesia dadi basa asing
Dhèwèké lair ing Sydney, Australia, ing tanggal 30 Maret 1942
Dhèwèké ganti asma dadi Hafiz Arif lebar lumebu Islam ana Malaysia lan rabi karo penyair wadon Malaysia, Siti Zainoon
Saiki, dhèwèké wis pisahan
Aveling wiwit sinau basa Indonesia lan Melayu ing awal 1960-an, nalika basa iku sepisanan diwulangaké ana universitas-universitas ana Australia
Urip lan pakaryané kalebu ana Asia Tenggara, temon karo para juru tulis lan wong-wong kang sinau sastra kanthi teratur, temon ijèn dha ijèn karo wong kang disinaoni, nulis ngenani iku kabèh mau lan dialih basa, lan temon pribadi liwat mulang lan ngalihbasa
Aveling iku ahli ana karya sastra Indonesia lan Malaysia, lan Studi Penerjemahan
Saliyané studi kritisé, dhèwèké wis akèh ngalihabasakaké tulisan saka basa Indonesia lan Melayu, tulisan saka Vietnam Francophone, lan uga mbiyantu ngalihbasa saka Hindi
Dhèwèké wis ngalihbasakaké punjul 50 volume sastra Indonesia lan Malaysia dadi basa Inggris
Ing 1991, dhèwèké éntuk pahargyan Anugerah Pengembangan Sastera saka Federation of Malay Writers Asociations (GAPENA) kanggo kontribusiné ngenalaké sastra Melayu kanthi internasional
Buku-buku karyané Harry Aveling, ya iku: 1
"Rendra-Raffel" ing taun 1975
"Moths" ing taun 1974
"Salina" ing taun 1975
"Gestapu 1975" ing taun 1976.
"Tan Sri Bulan: My Lord Moon" ing taun 1976
"Ketika Kata, Ketika Warna: Puisi dan Lukisan" ing taun 1995
"Kill the Radio" kumpulan sajak Dorothea Rosa Herliany, Harry Aveling minangka pengalihbasa ing taun 2001
Déné sing wujud artikel: 1